|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  | | --- | --- | --- | --- | | |  |  | | --- | --- | | **Fællesmøde FSU og FAMU ARTS d. 11. april 2016 kl. 10-12**  **Mødelokale 021-023, bygn. 1431, Nordre Ringgade 1, samt videolink**  Deltagere: FSU og FAMU  Afbud: Sita Jensen, Ivy Kirkelund, Marie V. Nielsen  Derudover: Karina Krogsdal-Wogensen AU HR, OA (sagkyndig for FAMU og referent), Dinna Sigaard Bruun Hansen (sekretær for FSU) og Lone Iversen Arts dekanatet |  | |  | |  |  | | REFERAT |

1. **Bemærkninger og godkendelse af dagsorden**

Ingen bemærkninger

1. **Godkendelse af referat fælles FSU og FAMU møde 23. september   
   2015 vedr. Arts specifikke spørgsmål i den psykiske APV 2016**

Ingen bemærkninger

1. **Drøftelse og godkendelse af Arts procesplan for psykisk APV opfølgning**

Johnny Laursen (JL) fremlagte procesplanen og forklarede baggrunden for, at medarbejderne inviteres til dialogmøder på afdelingsniveau, og at der skal deltage en medarbejderrepræsentant fra LSU eller LAMU for, sammen med afdelingslederen, at viderebringe input fra afdelings- til institutniveau.

Ole Jensen (OJ) fortalte at ACA i denne sammenhæng hører under enhedsadministrationens proces. Denne indeholder, i stil med den fremlagte, dialoger i afdelingerne, men der satses på, at meget nås inden sommerferien.

Bjarke Paarup (BP) tilsluttede sig, at drøftelserne startes på afdelingsniveau. Dog skal det stå klart, at afdelingslederne ikke står alene, hvis tallene viser udfordringer. Institutlederne vil støtte op - også på dialogmøderne i afdelingerne.

JL sagde, at afdelingslederne er forholdsvist nye, så vi skal alle støtte dem i denne opgave.

Mette Bader (MB) oplyste, at der netop er lagt et universitetsledelsesmøde d 2. juni, så det næste FAMU-FSU fællesmøde skal flyttes.

FAMU-FSU godkendte procesplanen og publicering på [Arts’ psykisk APV hjemmeside](http://medarbejdere.au.dk/fakulteter/ar/aktuelt/psykisk-apv-2016/)

1. **Arts psykisk APV følgegruppe nedsættes med kommissorium**

JL takkede de nuværende medlemmer fra psykisk APV følgegruppen for indsatsen som arbejdende og samarbejdende gruppe. JL foreslog, at de nuværende medlemmer fortsætter, og bad derudover Charlotte Palludan (CP) om at deltage og Arne Kjær (AK) om at erstatte Niels Lehmann, som fakultetsledelsens repræsentant.

FAMU og FSU aftalte, at dekanatet spørger, om en ph.d. studerende fra ph.d. udvalget vil deltage. Kirstine Pedersen vil spørge studenterobservatør Daniel Slater, om han ønsker at observere gruppens arbejde.

FAMU og FSU tilkendegav tilslutning til følgegruppens sammensætning og godkendte kommissoriet.

1. **Beslutning om skabelon til handlingsplansrapportering**

HAMU og HSU har besluttet, at hvert fakultet og enhedsadministrationen skal indrapportere i det samme handlingsplansformat med angivelse af status.

FAMU-FSU drøftede fordelene ved at bruge AU skabelonen. HPD og PD tilsluttede sig AU skabelonen, som vil muliggøre et enklere og bedre sammenligneligt arbejde i følgegruppen.

Arne Kjær (AK) foreslog en drøftelse af, hvornår et tiltag er afsluttet og kan markeres ’grønt’.

JL foreslog en distinktion mellem ’engangstiltag’ og ’fortløbende tiltag’.

Hans-Peter Degn (HPD) foreslog to datokolonner: én for iværksættelse og én for afslutningen af tiltaget.

Charlotte Palludan (CP) sagde, at mange af tiltagenes effekt vil blive evalueret ved næste APV.

Aino Winther Pedersen (AWP) spurgte til informationen fra FAMU-FSU tilbage til institutterne og centeret. FAMU-FSU drøftede, at den vil pågå efter oktober i det omfang, der er tiltag, som er egnet hertil.

FAMU og FSU besluttede at benytte AU skabelonen på fakultets- og institutniveau, samt på afdelingsniveau, hvis afdelingerne ønsker at lave en handlingsplan (handlingsplaner er frivillige på afdelingsniveau).

1. **Arbejdsmiljøstatistikker for 2015 til orientering**

OJ fortalte, at ACA har færre psykologhenvendelser end de andre administrationscentre. Han supplerede, at hvis sygefraværstallene sammenlignes med fællesadministrationen, så er de ens for øvrigt TAP personale, men bygningsdrift-personalet trækker sygefraværet op, hvilket naturligvis skal ses i lyset af, at de har hårdere fysiske arbejdsopgaver.

BP sagde, at IKS’s lidt højere sygefravær i 2015 blandt andet relaterer sig til langtidssygemeldinger. BP sagde, at IKS’s tal vedr. psykologhenvendelser, afspejler en lempelig tilgang til brugen, da samtalerne har vist at have en forebyggende effekt. De Ph.d. studerende har et øget forbrug.

AK oplyste, at sygefraværet er faldende på CUDiM

JL orienterede om, at RSE processen løber planmæssigt. Generelt er der ro omkring området. Der er en del sygdom, som forhåbentlig falder.

Louise Kold-Petersen (LKP) tilsluttede sig orienteringen og supplerede, at på RSE registreres al fravær og medfører kompensation i ens timenormering for semestret, hvilket kan medvirke til at sygefraværet ser højt ud i forhold til de øvrige tal i statistikken.

AWP supplerede, at registreringspraksissen på ACA er på vej mod korrekt registrering af sygdom, fremfor ’bare at arbejde hjemme’. Der er ’ro på’ administrationsområdet ift. ophænget til Arts.

FAMU og FSU drøftede muligheden for individuelle stresshåndteringsforløb, som supplement til psykologrådgivning.

AWP refererede til psykisk APV temamøderne, hvor der [afslutningsvist var et oplæg om stress](http://medarbejdere.au.dk/fileadmin/user_upload/Slides_temamoeder_t_HJEMMESIDEN.pdf), som advokerede for et godt kendskab til hvad stress er og til ’at kalde tingene hvad der er’, så travlhed kan adskilles fra stress.

CP sagde, at de der iværksætter stressforløb for ph.d. stud kan kende til deres arbejdsvilkår.

PD påpegede, at det er vigtigt at have opmærksomhed på, at hvis fremtiden byder på færre medarbejdere, bør der også være færre opgaver at løse.

BP fortalte, at der allerede nu arbejdes på at nedbringe arbejdsbelastningen. Det er ikke nemt, da det ’koster’ på valgfriheden i uddannelserne og ’fagligt hjerteblod’. Men der arbejdes på dette lange seje træk.

PD sagde, at man skal huske at informere medarbejderne om dette lange seje træk.

CH fortalte, at han på DPU har holdt møde med adjunkter og post.doc. til en orientering og drøftelse om ansættelsessituationen fremadrettet, så de er så velorienterede, som muligt. Drøftelserne tages i samspil med tillidsrepræsentanter og fagforeningerne

1. **Eventuelt**

JL orienterede om forventninger ift. den økonomiske langtidsudvikling. Målet er balance i økonomien over tid, med 2019 som balancepunkt. Arts’ langsigtede økonomiske forhold drøftes på bestyrelsesmøde den 24/4, herefter vil der komme systematisk information.

Der er planer om en langsom systematisk tilpasning. Der iværksættes en pakke af tiltag, som er resultatet af Arts’ uddannelseseftersyn, bl.a. at forbedre færdiggørelse og forenkle uddannelsespraksis. Naturlig afgang forventes at understøtte målet om at nå balancepunktet.

Der udarbejdes et papir om Arts’ situation til bestyrelsen: Fagligt set klarer Arts sig rigtig godt, hvilket delvist kompenserer for indtægtstabet. Der er to usikkerhedsfaktorer: Taxameterreformen kendes ikke og prognosen på fremdriftsreformen er ikke mulig at gøre helt sikker.

Universitetsledelsen vi antageligt bevillige strategiske midler til Arts, hvis Arts også afsætter strategiske midler til rekruttering, på trods af dimmensioneringen.

Hvis tiltagene lykkes kan der opnås økonomisk balance i 2019.

CH sagde, at der på DPU allerede nu er drøftelser for at sammenkæde de langsigtede tiltag og medarbejderne behov for ’her og nu’ information.

JL orienterede om drøftelser og proces om eventuel sammenflytning af BSS (BCOM) og IKK sproguddannelser. Hvis der skal tage beslutning på bestyrelsesmødet i juni vil udvalgene og akademisk råd på Arts blive involveret forinden. Et forsigtigt bud er, at dekanerne har klarhed om 1-2 uger og herefter iværksættes dialoger, evt. et ekstraordinært møde i Arts FSU.

HPD påmindede om at notere evalueringsinput til psykisk APV løbende i opfølgningen.

Svarprocenten for AU var 75% og 69% på Arts. De detaljerede svarprocenter ser på [AU psykisk APV hjemmesiden](http://medarbejdere.au.dk/administration/hr/arbejdsmiljoe/apv/psykisk-apv-20152016/opfoelgning/indsatser/)